पाएं अपने शहर की ताज़ा ख़बरें और फ्री ई-पेपरडाउनलोड करें
भोपाल। राज्य शिक्षा केंद्र अब कस्तूरबा गांधी बालिका विद्यालयों व बालिका छात्रावासों में रहने वाली छात्राओं को बालिका शिक्षा, बेटी बचाओ, घरेलू हिंसा और आर्थिक सशक्तिकरण जैसे प्रेरणा देने वाले विषयों के संदेश सुनवाएगा। इसके लिए बीबीसी के रेडियो कार्यक्रम खिड़की मेंहदी वाली कार्यक्रम का प्रसारण आकाशवाणी के विभिन्न केंद्रों से इन छात्रावासों में रहने वाली लड़कियों के लिए करवाएगा।
राज्य शिक्षा केंद्र की आयुक्त रश्मि अरुण शमी के अनुसार यह सूचनात्मक एवं मनोरंजनात्मक कार्यक्रम कहानी पर आधारित होगा। आकाशवाणी के सभी केंद्रों पर इसका प्रसारण 3 जून से सप्ताह में तीन दिन किया जाएगा। फिलहाल आकाशवाणी से हर सोमवार, बुधवार व शुक्रवार की शाम 6.35 बजे यह प्रसारण होगा।
डीपीसी करें व्यवस्था: आयुक्त ने सभी जिलों के जिला परियोजना समन्वयकों (डीपीसी) से कहा है कि वे अपने-अपने जिले में स्थित छात्रावासों में रहने वाली छात्राओं को कार्यक्रम सुनवाने की व्यवस्था करें।
फीड बैक भी दें: कार्यक्रम सुनने के बाद उसके संबंध में फीड बैक लेने की सुविधा भी दी गई है। इसके लिए पोस्ट बॉक्स नंबर 501, रविशंकर नगर भोपाल के पते पर पत्र भेजा जा सकता है।
रेडियो की जगह टीवी पर सुनवाएंगं कार्यक्रमः कार्यक्रम के सुचारू रूप से संचालन के लिए जिन छात्रावासों में रेडियो सेट्स नहीं हैं, वहां सेटटॉप बॉक्स वाले टीवी के माध्यम से कार्यक्रम सुनवाने की व्यवस्था करने की बात सभी डीपीसी से कही गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn